**แบบเสนอโครงการตามยุทธศาสตร์มหาวิทยาลัยราชภัฏเพื่อการพัฒนาท้องถิ่น**

1. **ชื่อโครงการ**  ยกระดับคุณภาพการเรียนรู้ด้านการอ่านการเขียนและการคิดวิเคราะห์ของนักเรียนในระดับการศึกษาขั้นพื้นฐาน
2. **ความสอดคล้องกับยุทธศาสตร์ชาติ**

ยุทธศาสตร์ด้านการสร้างความสามารถในการแข่งขัน

1. **ความสอดคล้องกับแผนพัฒนาเศรษฐกิจและสังคมแห่งชาติฉบับที่ ๑๒**

ยุทธศาสตร์ที่ ๑ การเสริมสร้างและพัฒนาศักยภาพมนุษย์

1. **ความสอดคล้องกับกิจกรรม/ตัวชี้วัด ตามที่สำนักงบประมาณกำหนด (ฟอร์ม Excel)**กิจกรรม : ส่งเสริมโรงเรียนในท้องถิ่น  
   ตัวชี้วัด : การอ่านของคนไทยเพิ่มขึ้นเป็นร้อยละ 85
2. **เหตุผลความจำเป็น**

จากการจัดอันดับคะแนนด้านการศึกษาของไทยโดย IMD (International Institute for Management Development : IMD) ปี พ.ศ. 2557 (2014) พบว่าคะแนนตัวชี้วัดด้านการศึกษาของประเทศไทยอันดับลดลงเกือบทุกด้านโดยประเทศไทยต้องเร่งพัฒนาด้านการศึกษาอย่างเร่งด่วน อาทิเช่น ผลการทดสอบ PISA 2012 (อันดับที่ 44) คุณภาพการสอนวิทยาศาสตร์ในโรงเรียน (อันดับที่ 44) โดยพื้นฐานสำคัญของปัญหาบางส่วนเกิดจาก นักเรียนในระบบการศึกษาขั้นพื้นฐานบางระดับชั้นยังมีปัญหาในเรื่องการอ่านออกเขียนได้ซึ่งสำนักงานคณะกรรมการการการศึกษาขั้นพื้นฐาน ในฐานะเป็นหน่วยงานหลักในการจัดการศึกษาขั้นพื้นฐาน และสำนักงานเขตพื้นที่การประถมศึกษา รวมทั้งสถานศึกษาในฐานะหน่วยงานปฏิบัติการดำเนินงานจากนโยบายสู่การปฏิบัติที่เป็นรูปธรรม จึงกำหนดนโยบายให้นักเรียนทุกระดับชั้นอ่านออกเขียนได้ อ่านคล่อง เขียนคล่อง การอ่านจัดเป็นพื้นฐานที่สำคัญของการเรียนรู้และการพัฒนาสติปัญญาของคนในสังคมไทย การอ่านจัดเป็นพื้นฐานที่สำคัญของการเรียนรู้และการพัฒนาสติปัญญาของคนในสังคมไทย การอ่านทำให้เกิดการพัฒนาด้านสติปัญญาความรู้ความสามารถพฤติกรรมและค่านิยมต่างๆรวมทั้งช่วยในการเปลี่ยนแปลงการดำเนินชีวิตโดยพัฒนาไปสู่สิ่งที่ดีที่สุดของชีวิตการอ่านจึงมีความสำคัญต่อชีวิตมนุษย์อย่างยิ่ง 2 ประการ คือ ประการแรก สำคัญต่อชีวิตประจำวัน กล่าวคือ การอ่านเป็นการแสวงหาความรู้เพื่อนำมาใช้ในการดำรงชีวิตประจำวัน ประการที่สองมีความสำคัญต่อการเรียนเพราะการอ่านเป็นหัวใจของการจัดกิจกรรมทั้งหลายในการเรียนการสอนและมีความสำคัญยิ่งต่อความสำเร็จอันส่งผลต่อการเรียนรู้ในทุกกลุ่มสาระการเรียนรู้โดยเฉพาะในระดับประถมศึกษาหากเริ่มต้นดีรากฐานการอ่านของเด็กก็จะดีด้วย

มหาวิทยาลัยราชภัฏ ๓๘ แห่ง ทั่วประเทศ เป็นสถาบันการศึกษาของท้องถิ่นมีพันธกิจหลักตาม พรบ.มหาวิทยาลัยราชภัฏปี พ.ศ. 2547 ในการจัดการศึกษาเพื่อพัฒนาท้องถิ่น มีรากเหง้าของการพัฒนาสถาบันการศึกษา มาจากโรงเรียนการฝึกหัดครูซึ่งมีประสบการณ์อันยาวนานในการผลิตและพัฒนาครู ตลอดจนบัณฑิตในสาขาอื่นๆ นอกจากนั้นยังมีบุคลากรที่มีความเชียวชาญเฉพาะด้านโดยเฉพาะด้านการผลิตและพัฒนาครู โดยจุดแข็งของมหาวิทยาลัยราชภัฏอุคือมีความใกล้ชิดกับท้องถิ่น มีฐานข้อมูลและสถานการณ์ปัญหาจริงของชุมชน ตลอดจนความสามารถในการประสานกับผู้บริหารทุกระดับ ได้รับการยอมรับจากภาคีเครือข่ายในระดับจังหวัดและภูมิภาค เล็งเห็นถึงความสำคัญของปัญหาดังกล่าวในพื้นที่ให้บริการการศึกษา จึงได้จัดทำโครงการ “การอ่านการเขียนและการคิดวิเคราะห์ของนักเรียนในระดับการศึกษาขั้นพื้นฐาน” โดยมีวัตถุประสงค์เพื่อให้นักเรียนกลุ่มเป้าหมายมีผลสัมฤทธิ์ทางการเรียนกลุ่มวิชาภาษาไทยที่สูงขึ้นตามเกณฑ์มาตรฐาน

1. **วัตถุประสงค์โครงการ (Outcomes)**

เพื่อยกระดับคุณภาพการเรียนรู้ด้านการอ่านการเขียนและการคิดวิเคราะห์ของนักเรียนในระดับการศึกษาขั้นพื้นฐานให้กับโรงเรียนในทุกจังหวัด

1. **เป้าหมายโครงการ (Outputs)**

นักเรียนที่เข้าร่วมโครงการร้อยละ 80 มีผลสัมฤทธิ์ในการอ่านออกเขียนได้เพิ่มขึ้น

1. **กลุ่มเป้าหมายโครงการ (Target group)**

ครูและนักเรียนในโรงเรียนเป้าหมายในแต่ละจังหวัดๆละ 20 โรงเรียน

1. **ตัวชี้วัดเป้าหมายโครงการ (Outputs) และตัวชี้วัดผลลัพธ์ (Outcomes)**

ผลผลิต : ครูและนักเรียนในโรงเรียนเป้าหมายเข้าร่วมโครงการเพื่อยกระดับผลสัมฤทธิ์ทางการเรียนกลุ่มวิชา ภาษาไทยไม่น้อยกว่า จังหวัดละ ๒๐ โรงเรียน

ผลลัพธ์ : นักเรียนกลุ่มเป้าหมายมีผลสัมฤทธิ์ทางการเรียนกลุ่มวิชาภาษาไทยสูงขึ้นไม่น้อยกว่าร้อยละ ๘๐

1. **กิจกรรม - วิธีดำเนินการ (Activity)**

**(กรุณาระบุลักษณะของกิจกรรม : ต้นทาง – กลางทาง – ปลายทาง)**

**กิจกรรมต้นทาง**

1. สำรวจปัญหา/ระดับ คุณภาพของผู้เรียนด้าน การอ่าน การเขียนและการคิดวิเคราะห์   
   ของแต่ละโรงเรียน และประเด็นความความต้องการของโรงเรียนในการให้มหาวิทยาลัย  
   เข้าไปช่วยเหลือหรือบริการวิชาการ
2. การวิเคราะห์และสร้างนวัตกรรมต้นแบบ เพื่อยกระดับคุณภาพของผู้เรียนด้าน การอ่าน การเขียนและการคิดวิเคราะห์ ที่เหมาะสมกับบริบทของแต่ละโรงเรียน
3. การทดสอบประสิทธิภาพของนวัตกรรมต้นแบบเพื่อยกระดับคุณภาพของผู้เรียนด้านเรื่อง การอ่าน การเขียนและการคิดวิเคราะห์
4. การปรับปรุงและการเตรียมนวัตกรรมต้นแบบเพื่อนำไปทดลองใช้

**กิจกรรมกลางทาง**

1. การใช้นวัตกรรมจริงเพื่อยกระดับคุณภาพของผู้เรียนด้าน การอ่าน การเขียนและการคิดวิเคราะห์
2. การอบรมให้ความรู้ครูผู้สอน ตามประเด็นความต้องการของแต่ละโรงเรียน อาทิ เทคนิคการสอน การผลิตสื่อด้วยเทคโนโลยี เป็นต้น

**กิจกรรมปลายทาง**

1. ประเมินผลการดำเนินการโดยประเมินคุณภาพของนักเรียนที่ใช้นวัตกรรมเพื่อยกระดับคุณภาพ  
   ของผู้เรียนด้าน การอ่านการเขียนและการคิดวิเคราะห์
2. ประเมินผลกระทบของการดำเนินการ โดยพิจารณาจากสิ่งที่มุ่งประเมินดังนี้

๒.๑ ผลการสอบโอเน็ต (o-net) ของนักเรียนที่เป็นกลุ่มเป้าหมาย

๒.๒ ความพึงพอใจของผู้มีส่วนเกี่ยวข้องต่าง ๆ

1. **ตัวชี้วัดกิจกรรม**
2. มีนวัตกรรมต้นแบบเพื่อยกระดับคุณภาพของผู้เรียนด้าน การอ่าน การเขียนและการคิดวิเคราะห์ที่มีประสิทธิภาพ
3. ระดับคุณภาพของผู้เรียนด้าน การอ่านการเขียนและการคิดวิเคราะห์ ของนักเรียนในโรงเรียนกลุ่มเป้าหมาย
4. ผลการสอบโอเน็ต (o-net) ของนักเรียนที่เป็นกลุ่มเป้าหมาย ร้อยละ 80 มีระดับดีขึ้น
5. **ระยะเวลาดำเนินการโครงการ**

ปีงบประมาณ พ.ศ. 2562

1. **งบประมาณ ๒,๐๔๐,๐๐๐ บาท ต่อมหาวิทยาลัย (แตกตัวคูณ)**

| **ที่** | **รายการ** | **จำนวนเงิน** |
| --- | --- | --- |
| **กิจกรรม สำรวจปัญหา/ระดับ คุณภาพของผู้เรียนด้าน การอ่าน การเขียนและการคิดวิเคราะห์ ของแต่ละโรงเรียน** | | **245,000** |
|
| 1 | ค่าพาหนะในการเดินทาง 1 คัน x 3,000 บาท x 10 วัน (40 โรงเรียน) | 45,000 |
| 2 | ค่าใช้จ่ายในการจัดทำเอกสารประกอบการสำรวจและสรุปผล (5,000 x 40 โรงเรียน) | 200,000 |
| **กิจกรรม การสร้างนวัตกรรมต้นแบบเพื่อยกระดับคุณภาพของผู้เรียนด้าน การอ่าน การเขียนและการคิดวิเคราะห์ ที่เหมาะสมกับบริบทของแต่ละโรงเรียน** | | 960,000 |
| 1 | ค่าใช้จ่ายในการจัดทำนวัตกรรมต้นแบบฯ (3 นวัตกรรม) | 900,000 |
| 2 | ค่าตอบแทนผู้ทรงคุณวุฒิวิพากษ์นวัตกรรม 3 นวัตกรรม x 20,000 บาท | 60,000 |
| **กิจกรรม การทดสอบและปรับปรุงนวัตกรรมก่อนนำไปใช้** | | 80,000 |
| 1 | ค่าใช้จ่ายในการทดสอบนวัตกรรม | 50,000 |
| 2 | ค่าใช้จ่ายในการประชุมผู้ทรงคุณวุฒิ | 30,000 |
| **กิจกรรม การอบรมให้ความรู้แก่ครูผู้สอน** | | **590,400** |
| 1 | ค่าอาหารกลางวัน 6 คน x 40 โรงเรียน x 250 บาท x 2 มื้อ x 3 ครั้ง | 360,000 |
| 2 | ค่าอาหารว่างและเครื่องดื่ม 6 คน x 40 โรงเรียน x 50 บาท x 4 มื้อ x 3 ครั้ง | 144,000 |
| 3 | ค่าเอกสารประกอบการประชุม 6 คน x 40 โรงเรียน x 120 บาท x 3 ครั้ง | 86,400 |
| **กิจกรรมการประเมินคุณภาพของนักเรียนที่ใช้นวัตกรรมฯ** | | **164,600** |
| 1 | ค่าพาหนะในการเดินทาง 1 คัน x 3,000 บาท x 10 วัน (40 โรงเรียน) | 30,000 |
| 2 | ค่าใช้จ่ายในการประชุมคณะกรรมการติดตามและผู้ทรงคุณวุฒิ จำนวน 3 ครั้ง x 20,000 บาท | 60,000 |
| 3 | ค่าใช้จ่ายในการจัดทำรูปเล่มสรุปผลการดำเนินโครงการ 40 โรงเรียน | 74,600 |
|  | **รวม** | **2,040,000** |

1. **สถานที่/พื้นที่ดำเนินการ**  
   สถานศึกษาสังกัด สพฐ. จังหวัดร้อยเอ็ด
2. **หน่วยงานผู้รับผิดชอบโครงการ**

มหาวิทยาลัยราชภัฏร้อยเอ็ด

1. **ผลประโยชน์ที่คาดว่าจะได้รับ (Impact)**
2. นักเรียนกลุ่มเป้าหมายมีทักษะด้านการอ่าน การเขียนและการคิดวิเคราะห์ในระดับ  
   ที่ดีขึ้น
3. นักเรียนที่เป็นกลุ่มเป้าหมายมีผลการสอบระดับชาติและนานาชาติผ่านเกณฑ์